ગાંધીનગરમાં આવેલો ઈન્દ્રોડા પાર્ક દરેક લોકોને આકર્ષી લે તેવો છે. ઈન્દ્રોડા પાર્કમાં ડાઈનાસોરનાં ઈડાં અને અવશેષો રાખવામાં આવ્યાં છે. દુનિયામાં ઈન્દ્રોડાની માફક સરળતાથી ડાયનાસોરનાં ઈંડા-અવશેષોને જોઈ-સ્પર્શી શકાય એવી સગવડ બીજે ક્યાંય નથી. આ ઉપરાંત અહીં વિશાળ પ્રાણી સંગ્રહાલય છે. વાઘ-દીપડા સહિતનાં સજીવો અહીંના પ્રાણી સંગ્રહાલયમાં છે, પણ વધારે આકર્ષક તો વ્હેલ માછલીનું સોએક ફીટ લાંબુ અસ્થિમાળખું છે. વ્હેલ ખરેખર કેવડી હોય તેનો અંદાજ એ હાડપિંજર જોયા વગર આવી જ ન શકે. કહેવા માટે ઈન્દ્રોડા માનવનિર્મિત જંગલ છે, પણ છતાંય માણવાલાયક તો છે જ.